Niels Kaj Jerne

Niels Kaj Jerne (Londres, 1911ko abenduaren 23a - Castillon-du-Gard, 1994ko urriaren 7a) daniar inmunologoa izan zen. 1984ko Medikuntzako Nobel Saria jaso zuen Georges J. F. Köhler eta César Milsteinekin batera immunologiaren alorrean egindako lanengatik.

Londresen jaio zen Danimarkako familia batean eta Herbehereetara joan zen bizitzera Lehen Mundu Gerran. Leidengo Unibertsitatean fisika ikasi zuen bi urtez, eta Kopenhagera joan zen medikuntza ikastera. 1943tik 1956ra Statens Serum Institut-en lan egin zuen eta bertan antigorputzen eraketaren teoria formulatu zuen. Nazioarteko aitorpena jaso zuen eta 1956an Osasunaren Mundu Erakundean sartu zen. 1962tik 1966ra immunologia irakaslea izan zen Pittsburgheko Unibertsitatean. 1966tik 1969ra Frankfurteko Unibertsitatean irakasle izan zen eta 1969tik 1980ra Basileako Immunologia Institutua zuzendu zuen.

1970eko hamarkadan aitzindaria izan zen immunitate-sarearen teorian.

 Kanpo estekak 

Kategoria:Londrestarrak
Kategoria:Danimarkako medikuak
Kategoria:Immunologoak
Kategoria:Medikuntzako Nobel Saridunak
Kategoria:Royal Societyko kideak
Kategoria:Frantziako Zientzien Akademiako kideak